கேள்வி: திரேசா கோக் - பொது பற்றி விளக்கவும்.
பதில்: கோலாலம்பூர் பிறந்து வளர்ந்த திரேசா கோக், சீன வம்சாவளியைச் சேர்ந்த மூன்றாம் தலைமுறை மலேசியர் ஆகும். இவரின் மூதாதையர்கள் சீனாவின் குவாங்டாங் மாநிலத்தில் (''Guangdong Province'') உள்ள ஊய்சோ பகுதியைச் சேர்ந்தவர்கள். சீன மொழியின் ஒரு பிரிவான கேசிய மொழி (''Hakka''); மற்றும் கண்டோனீயம் (''Cantonese'') ஆகிய மொழிகளில் சரளமாகப் பேசக் கூடியவர். மலாய் மொழி, ஆங்கிலம் மொழிகளிலும் தேர்ச்சி பெற்றவர். இவர் ஒரு கத்தோலிக்கம்.
கேள்வி: திரேசா கோக் - தத்துவத் துறையில் முதுகலை பட்டம் குறித்து விரிவாக சொல்லுங்கள்.
பதில்: 1990இல் மலேசிய அறிவியல் பல்கலைக்கழகம் (''Universiti Sains Malaysia'') தகவல்தொடர்பு துறையில் இளங்கலை பட்டம் பெற்றார். மேலும் மலாயா பல்கலைக்கழகம் தத்துவத் துறையில் முதுகலை பட்டம் பெற்றார். முதுகலை பட்டத்திற்கு "டாக்டர் மகாதீரின் சகாப்தத்தில் (1981-2001) அம்னோவில் பிரிவுவாதம்" (''Factionalism in Umno During Dr Mahathir's Era: 1981–2001'') என்ற தலைப்பில் ஆய்வுகள் செய்தார். மலேசியாவின் சின் சிவ் டெய்லி (''Sin Chew Daily'') சீன நாளிதழுக்கு எழுதி வருகிறார்.
கேள்வி: திரேசா கோக் - அரசியல் வாழ்க்கை என்பது என்ன?
பதில்: 1990 முதல் 1995 வரை மலேசியாவின் எதிர்க்கட்சித் தலைவர் லிம் கிட் சியாங்கின் (''Lim Kit Siang'') அரசியல் செயலாளராக இருந்தார். 1995-ஆம் ஆண்டு மலேசியப் பொதுத் தேர்தலில், ஈப்போ நாடாளுமன்றத் தொகுதியில் ஜனநாயக செயல் கட்சியின் சார்பில் போட்டியிட்டார். ஆனாலும் மலேசிய சீனர் சங்கம் (''Malaysian Chinese Association'') வேட்பாளரால் தோற்கடிக்கப்பட்டார். அதன் பிறகு தன் படிப்பை மேற்கொள்வதற்காக அரசியல் செயலாளர் பதவியை ராஜினாமா செய்தார். பின்னர் 1996 முதல் 1998 வரை பர்மாவில் மக்களாட்சியை ஊக்குவிக்கும் அரசியல் தலைவர்கள் வலையமைப்பின் செயலகத்தில் (''Secretariat of the Political Leaders Network Promoting Democracy in Burma'') பகுதிநேரமாகப் பணியாற்றினார்.
கேள்வி: திரேசா கோக் - வாக்குகள் பெரும்பான்மை பற்றி தகவல் சொல்.
பதில்: 1999-ஆம் ஆண்டு மலேசியப் பொதுத் தேர்தலில், கோலாலம்பூர், செபுத்தே நாடாளுமன்றத் தொகுதியில் 5,200 பெரும்பான்மையில் திரேசா கோக் வெற்றி பெற்றார். மேலும் 2004-ஆம் ஆண்டு மலேசியப் பொதுத் தேர்தலில் 12,895 பெரும்பான்மையுடன் மீண்டும் தேர்ந்தெடுக்கப்பட்டார். அவரின் இந்த வெற்றி அப்போதைக்கு மிகப்பெரிய வாக்குகள் பெரும்பான்மை என அறியப்படுகிறது. மலேசியப் பொதுத் தேர்தல், 2008, 36,492 பெரும்பான்மையில் செபுத்தே தொகுதியைத் தக்க வைத்துக் கொண்டார். இது மலேசியாவில் எந்தத் தொகுதியிலும் இல்லாத மிகப்பெரிய பெரும்பான்மையாக அறியப் படுகிறது. மற்றும் அதே வேளையில் சிலாங்கூர் மாநில சட்டமன்றம் கின்ராரா தொகுதியிலும் (''Kinrara State Constituency'') வெற்றி பெற்றார்.
கேள்வி: திரேசா கோக் - 2013 பொதுத் தேர்தல் சாதனை குறித்து விரிவாக சொல்லுங்கள்.
பதில்: அதன் பின்னர் அவர் புதிய சிலாங்கூர் மாநில சட்டமன்றம்விற்கு (''Selangor State Executive Council'') தேர்ந்தெடுக்கப்பட்டார்; இதன் தொடர்ச்சியாக அனைத்து நிதிகளும் மலேசியர்களுக்கு வழங்கப்படுவதை உறுதி செய்வதற்காக உருவாக்கப்பட்ட முதலீடு, வர்த்தகம் மற்றும் தொழில்துறைக்கு அமைச்சராக (''Executive Councillor'') நியமிக்கப்பட்டார். மலேசியப் பொதுத் தேர்தல், 2013, அவர் மீண்டும் செபுத்தே தொகுதியில் வெற்றி பெற்றார். இந்த முறை செபுத்தே தொகுதியின் மொத்த வாக்குகளில் 86 விழுக்காடு வாக்குகளைப் பெற்று சாதனையும் படைத்தார். மலேசியப் பொதுத் தேர்தல், 2018 ஐந்தாவது முறையாக செபுதே தொகுதிக்கு மீண்டும் தேர்ந்தெடுக்கப்பட்டார். இறுதியாக மலேசியப் பொதுத் தேர்தல், 2022 73,234 வாக்குகள் (83.74%) பெரும்பான்மையில் வெற்றி பெற்றார்.
கேள்வி: திரேசா கோக் - சர்ச்சைகள் பற்றி நீங்கள் என்ன அறிந்துள்ளீர்கள்?
பதில்: 2008-ஆம் ஆண்டில், மலேசிய உள்நாட்டுப் பாதுகாப்புச் சட்டம் கீழ் (''Internal Security Act'') கைது செய்யப்பட்டார். இந்தச் சட்டத்தின் கீழ், குற்றம் ஏதேனும் இருந்தாலும் அதை வெளியிட வேண்டிய அவசியம் காவல்துறைக்கு இல்லாததால், திரேசா கோக் எதற்காகக் கைது செய்யப்பட்டார் எனும் விவரங்கள் வெளியிடப்படவில்லை. மலாய் நாளிதழ் உத்துசான் மலேசியா (''Utusan Malaysia''), அவர் பூச்சோங்கில் உள்ள ஒரு மசூதிக்கு பாங்கு (''Azan'') செய்யும் போது ஒலிபெருக்கிகளைப் பயன்படுத்த வேண்டாம் என்று "அறிவுரை" செய்ததாக செய்தி வெளியிட்டது. திரேசா கோக் அந்தக் குற்றச்சாட்டை மறுத்தார். மசூதியில் அசான் ஒலிபரப்பப் படாததற்கு, பழுதடைந்த ஒலிபெருக்கி அமைப்புதான் காரணம் என்பது பின்னர் தெரியவந்தது. அவர் 19 செப்டம்பர் 2008-இல் விடுவிக்கப்பட்டார். பின்னர் 2008 செப்டம்பர் 27-ஆம் தேதி, இரண்டு மொலோடோவ் வெடிச் சாதனங்கள் (''Molotov Cocktails'') அவரின் வீட்டின் வளாகத்தில் வீசப்பட்டன. அதனுடன் ஓர் எச்சரிக்கை கடிதமும் இருந்தது. அந்தச் சம்பவத்தில் யாரும் காயம் அடையவில்லை.